හිටපු ශ්‍රී ලංකා ක්‍රිකට් ක්‍රීඩක ඩී.එල්.එස්. ද සිල්වා අනුස්මරණ කමිටුව 12 වැනි වරට සංවිධාන කරන දීප ව්‍යාප්ත සය සාමාජික සැහැල්ලු පන්දු ක්‍රිකට් තරගාවලිය ලබන මස 20 වැනිදා සිට 22 දා දක්වා බලංගොඩ මහජන ක්‍රීඩාංගණයේදී පැවැත්වේ.පිලිමළුන් පිටු දැකීමේ ක්‍රමයට පැවැත්වෙන තරගාවලියේ ශූරතාව සඳහා කුසලානය සමගින් රුපියල් ලක්ෂයක මුදල් ත්‍යාගයක්ද, අනුශූරතාවට රුපියල් පනස් දහසක් පිරිනැමෙන බව සංවිධායකයෝ පවසති.තරගාවලියේ වීරයා, අවසන් තරගයේ වීරයා, දක්ෂතම පිතිකරු, දක්ෂතම පන්දු යවන්නා හා පන්දු රකින්නාටද කුසලාන, මුදල් ත්‍යාග සමගින් සහතිකපත්ද පිරිනැමේ.බලංගොඩ මැතිවරණ කොට්ඨාසයේ ක්‍රීඩා සමාජවලට පමණක් සීමාවන විශේෂ තරගාවලියක්ද මේ සමග පැවැත්වෙන අතර එහි ශූරතාවට කුසලානය සමගින් රු.25000ක්ද, අනුශූරතාවට රු.15000ක්ද හිමිවේ.තරගාවලියට අයැදුම්පත් භාරගැනීම සැප්තැම්බර් 18 දක්වා සිදු කෙරේ.